אידיוט

אידיוט הוא כינוי גנאי לאדם המפגין בורות, חוסר השכלה או חוסר אינטליגנציה.

עד שלהי המאה ה-20 היה כינוי זה תיאור לגיטימי בספרות הרפואה והפסיכולוגיה לאדם בעל מנת משכל נמוכה מהתקין, אך מאז הוא הוחלף בכינויים יותר תקינים פוליטית.בחיבור האקדמי Measuring Minds: Henry Herbert Goddard and the Origins of American Intelligence Testing מאת ליילה זנדרלנד (הוצאת אוניברסיטת קיימברידג', 2001, מסת"ב 978-0-521-00363-6) מפורט כי בפסיכולוגיה האמריקנית בראשית המאה ה-20 היו נהוגים הכינויים מטומטם ("moron") לאדם שמנת המשכל שלו (ע"פ מדד בינה-סטנפורד) היא בין 70 ל-51, אימבציל לאדם שמנת המשכל שלו היא בין 50 ל-26, ואידיוט למי שמנת המשכל שלו היא בין 25 ל-0.